Enerjiya Solar en Israel

Istorya 
En la anyada de los 50, Levi Yissar dezvelopó un kalentador solar para adjudar a gastar menos enerjiya bazada en los kombustivles fosiles.Petrotyranny. Por John C. Bacher i David Suzuki, publikado por Dundurn Press Ltd., enel anyo 2000; la referensia esta en la pajina 70 Ya para el anyo 1967 una de kada veinte kazas tinía este kalentador, lo kualo yega a un numero de 50,000, aproksimadamente. Ma afilú dempues de la Gerra de los Sesh Dias, en la kuala se konkistaron kampos de petrolio enel nord de Ayifto i las buenas relasiones kon Iran izieron ke la enerjiya elektrika derivada del petrolio fuese má barata. Ma kon la kriza de los anyos 70 i la eskalada en los presios del petrolio, Harry Zvi Tabor, el padre de la endustria solar yisraeli, dezvelopó el prototip de kalentador bazado en enerjiya solar el kualo es uzado oy endia enel 90% o más de las kazas yisraelisAt the Zenith of Solar Energy.Neal Sandler, BusinessWeek, 2008.; estos sistems, de akódro kon el Ministerio Yisraeli de Infraestruktura Nasionala, kuvren el 4% de la nesechitá nasionala de enerjiya.


 Estasiones de Enerjiya Solar 
El desyérto del Negev i la Aravá son las rejiones del paez kon má iluminasion del sol, i ya ke poka de la su tyérra se puede sembrar, se esta uzando para kriar parkos o estasiones de enerjiya solar. Aktualmente se esta fraguándo un parko solar de 250 MW en el nord del desyérto de Negev, en Ashalim, má afilú no se espera ke jenere enerjiya asta el anyo 2013The solar vote. Yosef I. Abramowitz i David Lehreer, djurnal Haaretz, 2 de Novembre de 2008.. Entre las estasiones de enerjiya solar del paez se ankontran:
 La fasenda privada de la famiya Tenne, la priméra estasion de enerjiya solar aperturada enel paez, enel anyo 2008 a un koste de 1.3 milyones de shekels. La planta produse 50 MWIsrael's first solar power station up and running in Negev. Avi Bar-Eli, Djurnal Haaretz, 18 de Sietiembre de 2008. 
 La Chanáka solar del Sentro de Enerjiya Solar Ben-Gurion, la kuala es la má grande del mundoGiant solar plants in Negev could power Israel's future. John Lettice. Djurnal The Register. 25 de Jenero de 2008. 
 Enel kibbutz Reim, ubikado enel Oksidente del Negev, la entreprisa Sunday Solar Energy anunsió en Disiembre del anyo 2008, ke el kibbutz Reim, iva ser la priméra komunita del mundo uzando sólu enerjiya solar The first solar kibbutz. Amir Ben-David, djurnal Yediot Ahronot.. El parko solar en kibbutz Reim tiene un koste de entre 60 i 100 milyones de shekels i va jenerar 2.5 MW. 
 En la sivdad de Katzrin, en las Alturas del Golan, la kompanyia kineza Suntech Power i la yisraeli Solarit Doral fraguáron el parko solar má grande del paez, el kualo tiene una kapachitá de 50 MW. Chinese PV pioneer helps build Israel's biggest solar power station. Ajensia kineza de habér XinhuaIsrael opens largest solar plant with Chinese help. Cleantech.com. 
 Enel kibbutz Samar, ubikado en la Aravá, fue aperturada el 24 de Djulio de 2009 "Flower Power", la priméra estasion de enerjiya solar del paez ke kria enerjiya termala kon adjuda del Sol, konstruyida por la entreprisa AORAIsrael's 1st Solar-Thermal power station goes LIVE!!. AORA.com. Esta planta es la priméra del mundo en fonksionar de diya kon la luz del sol, i en las noches jenera enerjiya kon gas naturalIsrael launches world's first hybrid solar power station. Ajensia de habér Xinhua. Esta planta chika produse 0.1 MW para unas 40 kazas del kibbutzCan hybrid solar provide nonstop electricity?. Ajensia de habér Reuters

 Sentros de Investigasion i dezvelopamiento 
 Sentro de Enerjiya Solar Ben-Gurion, Sde Boker
 Instituto Jacob Blaustein para la Investigasion del Desyérto, Midreshet Ben-Gurion
 Unidad de Investigasion Solar del Instituto Sientifiko Weizmann, Rehovot

 Entreprisas yisraelis fabrikantes de ekips de Enerjiya Solar 
 AORA (antikamente EDIG Solar)
 Arava Power Company 
 Pythagoras Solar
 Solarit Doral
 Solel Solar Systems
 Sunday Solar Energy
 Zenith Solar

 Referensias 

Categoría:Enerjiya Solar
Categoría:Enerjiya Remuevavle